L-attakkant veteran Urugwajan Edinson Cavani se jkun ikkonfermat bħala plejer ta' Manchester United matul il-ġurnata tat-Tnejn. Dan wara li għamel it-test mediku b'suċċess u għaldaqstant se jingħaqad magħhom bi free transfer. Cavani, li skorja 341 goal fil-karriera tiegħu ma' diversi clubs, ilu għal dawn l-aħħar ġimgħat mingħajr team wara li ħalla lil Paris St Germain fil-bidu tas-sajf li għadda. Wara li ma rnexxielhomx jieħdu lil Jadon Sancho, id-diriġenti tal-United daru għal Cavani li apparti l-esperjenza li għandu, huwa magħruf għax-xamma għall-goal. Huwa mistenni jiffirma kuntratt ta' sentejn mat-team li jilgħab f'Old Trafford.